Ուելսյան պեմբրոկ կորգի

**Ուելսյան պեմբրոկ կորգի** (անգլ․՝Pembroke Welsh Corgi, վալլիերեն նշանակում է «գաճաճ շուն»), հովվաշների դասին պատկանող ցեղատեսակ, որը ծագել է Ուելսի Պեմբրոկշիրում։ Այն երկու ցեղատեսակներից մեկն է, որը հայտնի է որպես ուելսյան կորգի, մյուսը ուելսյան կարդիգան կորգին է: Ուելսյան Պեմբրոկ կորգին սերում է Շպից շների ընտանիքից։
մինի|239x239փքս|Ուելսյան պեմբրոկ կորգիի ձագ (6 շաբաթական)
Պեմբրոկ կորգին հայտնի է որպես թագուհի Եղիսաբեթ II-ի նախընտրելի ցեղատեսակ, որն իր օրոք ուներ ավելի քան 30 թագավորական կորգիներ։

Թեև այս շները ավելի քան 70 տարի նախընտրելի են եղել բրիտանական թագավորական ընտանիքի կողմից, բրիտանական հանրության շրջանում նրանք վերջերս այնքան էլ ճանաչված և պահանջված չեն։ Այնուամենայնիվ, նրանք շարունակում են մնալ շատ տարածված Ամերիկայի Միացյալ Նահանգներում: Ամերիկյան քաղաքներում, ինչպիսիք են Նյու Յորքը, Բոստոնը, Լոս Անջելեսը և Սան Ֆրանցիսկոն, ամենամյա «Կորգի հանդիպումներ» են անցկացվում, որտեղ հարյուրավոր շներ և նրանց տերերը հավաքվում են օրը միասին անցկացնելու համար։

Ուելսյան պեմբրոկ կորգին զբաղեցրել է 11-րդ տեղը Սթենլի Քորենի «Շների ինտելեկտ» գրքում, որտեղ ասվում է, որ ցեղատեսակը համարվում է գերազանց աշխատող շուն: Պեմբրոկ կորգին 2020թվականին զբաղեցրել է 11-րդ ամենահայտնի շների ցեղատեսակը՝ ըստ American Kennel Club-ի։

## Նկարագրություն
### Արտաքին տեսք
Ուելսյան պեմբրոկ կորգին ունի ուղիղ ականջներ, որոնք համաչափ են գլխի հավասարակողմ եռանկյունու հետ: Տիպիկ պեմբրոկ կորգիի ականջները պետք է լինեն ամուր, միջին չափի և մի փոքր կոնաձև: Գլուխը պետք է «աղվեսանման» լինի իր չափերով և տեսքով։ Ի տարբերություն ուելսյան կարդիգան կորգիների ուելսյան պեմբրոկ կորգիները ունեն մարմնի ավելի կարճ երկարություն, փոքր ականջներ և մի ավելի ուղիղ ոտքեր։ Պեմբրոկ կորգին ունի մի փոքր ավելի բաց գծանշումներ վզակոթի յուրաքանչյուր կողմում, որը պայմանավորված է մազերի աճի հաստության, երկարության և ուղղության փոփոխություններով։

Ունենալով կրկանկի մազածածկույթ պեմբրոկ կորգիների մոտ ամբողջ տարին առկա է առատ մազաթափություն, իսկ պիկերը գարնանը և աշնանն են: Էգերի մազաթափությունը սովորաբար տեղի է ունենում շոգ ամռանը։

Ցեղատեսակն ունի թերություններ, որոնց առկայության դեպքում շներին չպետք է դիտավորյալ բուծել. օրինակ՝ կորգիները՝ շատ երկար և ավելի բարակ մորթիով, որը ժառանգվում է ռեցեսիվ գենից։
ձախից|մինի|Եռագույն Ուելսյան պեմբրոկ կորգի

### Խառնվածք
մինի|Ուելսյան կորգիի ձագը՝ հետևի ոտքերի վրա կանգնած ու լեզուն դուրս գցած
Պեմբրոկ կորգին սիրում է ներգրավվել ընտանիքում և հակված է անընդհատ հետևել տերերին: Նրանք մեծ ցանկություն ունեն հաճոյանալու տերերին՝ այդպիսով ստիպելով նրանց սովորել և մարզվել։ Շները կարող են նաև դժվար վարժեցվել՝ իրենց համառության և խելացիության պատճառով.  Բացի անասուններին հսկելուց, նրանց նաև ընտելացնուն են որպես պահակ՝ իրենց զգոնության և հաչելու հակվածության շնորհիվ:  Կարևոր է, որ այս ցեղատեսակի շները փոքրուց շփվեն այլ կենդանիների, մեծահասակների և երեխաների հետ, որպեսզի հետագայում խուսափեն հակասոցիալական վարքագծից կամ ագրեսիայից: Իրենց հովիվության բնազդի պատճառով նրանք սիրում են հետապնդել այն ամենը, ինչ շարժվում է, ուստի ավելի լավ է նրանց պահել ցանկապատված տարածքներում:

## Առողջություն
[alt=A 14 year old Corgi|ձախից|մինի|186x186փքս|14-ամյա կորգի, որը տառապում է [շների դեգեներատիվ միելոպաթիայով]]
2024 թվականին Միացյալ Թագավորությունում անցկացված ուսումնասիրությունը ցույց է տվել, որ ցեղատեսակի կյանքի միջին տեւողությունը կազմում է 13,2 տարի, մաքուր ցեղատեսակների համար՝ միջինը 12,7 եւ խաչասերվածների համար՝ 12 տարի: Պեմբրոկները ախոնդրոպլաստիկ են, ինչը նշանակում է, որ դրանք «իսկական գաճաճ» ցեղատեսակ են: Որպես այդպիսին, նրանց հասակը և կազմվածքը կարող են հանգեցնել որոշակի ոչ ժառանգական առողջական վիճակների, սակայն պետք է հաշվի առնել նաև գենետիկական խնդիրները։

## Գործունեություն
Պեմբրոկ կորգիները կարող է մրցել շների արագաշարժության, հնազանդության,հոտառության, ֆլայբոլ, ծառայողական մրցույթներում։ Չնայած նրանց գաճաճությանը, որը տալիս է փոքր դանդաղ ոտքերի պատրանք, կորգին կարող է հասնել մինչև 25 մղոն/ժ արագության, եթե առողջ մարզավիճակում է:

## Թագավորական կորգիներ
Երիտասարդ տարիքում թագուհու կիրքը այս ցեղատեսակի նկատմամբ սկսվեց, երբ նրա հայրը՝ Ջորջ VI թագավորը, տուն բերեց իրենց առաջին թագավորական կորգիին, որին հետագայում անվանեցին Դուկի։ Թագուհոու վերջին կորգին՝ Ուիլոուն, մահացել է 2018 թվականի ապրիլին։ Թագավորական ընտաննիքը 2021 թվականին երկու նոր կորգիի ձագ է նվիրել թագուուն։

2019 թվականի ապրիլի 3-ին թողարկվեց Թագուհու կորգին անիմացիոն ֆիլմը։

## Նշումներ

## Ծանոթագրություններ

Կատեգորիա:Շան ցեղատեսակներ
Կատեգորիա:Շնազգիներ
Կատեգորիա:Շներ